পহেলগাঁও জঙ্গি হামলায় নিহত সমীর গুহর বাড়িতে NIA

ওয়েবডেস্ক: পহেলগাঁও (Pahalgam ) জঙ্গি হামলায় (Millitant Attack) নিহত সমীর গুহর (Samir Guha) বাড়িতে NIA। কিভাবে এই হামলা হয়েছে, তার বিস্তারিত বিবরণ নিতেই আজ নিহতের বাড়িতে এনআইএ গোয়েন্দারা। পরিবারের সদস্যদের সঙ্গে কথা বলছেন তারা। DSP পদমর্যাদার এক আধিকারিকের নেতৃত্বে ৩ সদস্যের টিম।

স্ত্রী শবরী ও মেয়েকে নিয়ে কাশ্মীর ঘুরতে গিয়েছিলেন সমীর গুহ। স্ত্রী ও মেয়ের সঙ্গে কথা বলবেন গোয়েন্দা আধিকারিকরা। কিভাবে এই হামলা, কখন হয়েছিল, জঙ্গিরা তাদের ঠিক কী বলেছিল। জঙ্গিরা কোনও সংগঠনের নাম নিয়েছিল কিনা বিস্তারিত জিজ্ঞাসাবাদ করবেন তারা।

আরও পড়ুন: বিতান অধিকারীর স্ত্রীর সম্পর্কে মিডিয়ায় বিস্ফোরক তথ্য!

কাশ্মীরের পহেলগাঁয়ের বৈসারণে জঙ্গিদের গুলিতে নিহত হয়েছেন মোট ২৬ জন পর্যটক। তার মধ্যে রয়েছেন বাংলার তিনজন। বেহালার সমীর গুহ ছাড়াও বৈষ্ণবঘাটার বিতান অধিকারী ও পুরুলিয়ার ঝালদার বাসিন্দা ও কেন্দ্রীয় গোয়েন্দা সংস্থার কর্মী মণীশরঞ্জন মিশ্র। সূত্রের খবর, NIA-এর তদন্তকারীরা বিতান ও মণীশরঞ্জনের বাড়িতেও যাবেন।

উল্লেখ্য, পহেলগাঁওয়ের ঘটনায় ক্ষোভে ফুঁসছে দেশবাসী। প্রধানমন্ত্রী নরেন্দ্র মোদি কড়া বার্তা দিয়েছেন জঙ্গিদের কোমর ভেঙে দেওয়া হবে। যেখানেই তারা লুকিয়ে থাকুক না কেন, সেখান থেকে তাদের খুঁজে বের করে, এমন শাস্তি দেওয়া হবে, কোনওদিন তারা ভাবতেও পারেনি। পাকিস্তানের সঙ্গে সমস্ত সম্পর্ক ছিন্ন করে দিয়েছে ভারত। চলছে যুদ্ধের প্রস্তুতি। সমুদ্র ও আকাশপথে তৎপর সেনা। অনুশীলন শুরু করে দিয়েছে সেনা। নৌসেনার পর বায়ুসেনা ( Air Force) সেন্ট্রাল সেক্টরে (central sector) শুরু মহড়া। মহড়ার পোশাকি নাম ‘ এক্সারসাইজ আক্রমণ’ (Exercise Aakraman)। ভূখণ্ড যুদ্ধের পাশাপাশি ইলেকট্রনিক যুদ্ধের প্রস্তুতিও নিচ্ছে বায়ুসেনা।

দেখুন আরও খবর-